b'\n_START_ARTICLE_\nFron historielag\n_START_PARAGRAPH_\nFron historielag dekker kommunene Nord- og S\xc3\xb8r-Fron, alts\xc3\xa5 det gamle Fron prestegjeld. Laget ble stifta 19. august 1928, med Jon Harildstad som formann. Kristofer Fliflet i Gudbrandsdal historielag og historieskrivaren Ivar Kleiven var ogs\xc3\xa5 involverte i stiftelsen av laget. I 1930 ga historielaget ut bygdeboka Fronsbygdin, med Kleiven som forfatter._NEWLINE_Senere har Fron historielag gitt ut flere b\xc3\xb8ker, blant annet Gardar og slekter i Fron (bind 1 og 2) av Einar Hovdhaugen og Historia om Fron (bind 1 og 2) av Ragnar \xc3\x98vrelid. Laget har sett opp et bygdetun p\xc3\xa5 bruket Milsteinstugu i S\xc3\xb8dorp og oppgangssaga ved Sulheim. Historielaget har eget arkiv p\xc3\xa5 Opplandsarkivets Maihaugen-avdeling og arrangerer dessuten historiske vandringer. Eget medlemsblad blir gitt ut i samarbeid med lokalavisa D\xc3\xb8len p\xc3\xa5 Vinstra. Siden 2003 gir laget ut \xc3\xa5rboka Fronsbygdin, med samme navn som Kleivens bygdebok.'